“บช.น.” เปิดเส้นทางเลี่ยง “อนุสาวรีย์ชัยฯ” หลังม็อบนัดชุมนุมบ่ายนี้!
“บช.น.” เปิดเส้นทางเลี่ยง “อนุสาวรีย์ชัยฯ” หลังม็อบนัดชุมนุมบ่ายนี้!
“บช.น.” เปิดเส้นทางเลี่ยง “อนุสาวรีย์ชัยฯ” หลังม็อบนัดชุมนุมบ่ายนี้!
12 มี.ค. 2564

พล.ต.ต.จิรสันต์ แก้วแสงเอก รองผู้บัญชาการตำรวจนครบาล เปิดเผยว่า ตามที่ปรากฏทางสื่อโซเชียลมีเดีย ได้มีประกาศนัดรวมตัวของกลุ่มผู้ชุมนุมในบริเวณอนุสาวรีย์ชัยสมรภูมิในช่วงบ่ายวันนี้ (12 มี.ค.64) ว่า เนื่องจากอนุสาวรีย์ชัยสมรภูมิเป็นจุดปมคมนาคมสำคัญที่ประชาชนใช้ในการสัญจร ทั้งรถส่วนตัวและการใช้บริการขนส่งสาธารณะ การจราจรจึงหนาแน่นทั้งในช่วงเวลาปกติ และช่วงเวลาเร่งด่วน ดังนั้นเพื่อความสะดวก ในการเดินทางของพี่น้องประชาชน บช.น. จึงขอให้หลีกเลี่ยงเส้นทางโดยรอบอนุสาวรีย์ชัยสมรภูมิ ตั้งแต่เวลา 15.00 น. เป็นต้นไป จนเสร็จสิ้นการชุมนุมฯ ดังนี้
เส้นทางที่อาจได้รับผลกระทบและควรหลีกเลี่ยง
1.1) ถนนพหลโยธิน (ตั้งแต่ อนุสาวรีย์ชัยสมรภูมิ – ทางขึ้น/ลง ทางด่วนอนุสาวรีย์ชัยสมรภูมิ)
1.2) ถนนพญาไท (ตั้งแต่อนุสาวรีย์ชัยสมรภูมิ – ซอยโยธี)
1.3) ถนนราชวิถี (ตั้งแต่ ซอยราชวิถี 9 – อนุสาวรีย์ชัยสมรภูมิ – ซอยเสนารักษ์)
เส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
2.1) ถนนวิภาวดี-รังสิต
2.2) ทางยกระดับโทลล์เวย์
2.3) ทางพิเศษศรีรัช
2.4) ถนนราชปรารภ
2.5) ถนนจตุรทิศ
2.6) ถนนศรีอยุธยา
2.7) ถนนพระราม 6
2.8) ซอยพหลโยธิน 2
2.9) ซอยรางน้ำ
2.10) ซอยโยธี
2.11) ซอยศาสนา